জর্জ মান
ফ্রান্সিস জর্জ মান, সিবিই, ডিএসও, এমসি (ইংরেজি: George Mann; জন্ম: ৬ সেপ্টেম্বর, ১৯১৭ - মৃত্যু: ৮ আগস্ট, ২০০১) সারের বাইফ্লিট এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, কেমব্রিজ বিশ্ববিদ্যালয় ও মিডলসেক্সের পক্ষে খেলেছেন জর্জ মান। পাশাপাশি ইংল্যান্ড দলকে নেতৃত্ব দিয়েছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন।